דיוגו ז'וטה

דִיוֹגוּ ז'וֹסה טישיירה דה סילבה (בפורטוגזית: Diogo José Teixeira da Silva; נולד 4 בדצמבר 1996), הידוע בשם דיוגוּ ז'וטה, הוא כדורגלן פורטוגלי, המשחק כקיצוני בקבוצת ליברפול מהפרמייר ליג ובנבחרת פורטוגל. ז'וטה, יליד מסרלוס, פורטו, והצטרף למחלקת הנוער של Gondomar SC. ועלה לסגל הקבוצה הבוגרת בעונת 2014/2105, וערך את הופעת הבכורה שלו ב-19 באוקטובר 2014 בניצחון 4–0 נגד Atlético S.C, במסגרת הגביע הפורטוגלי. ז'וטה ערך הופעת בכורה בליגת העל הפורטוגלית ב-20 בפברואר 2015, בתיקו 2-2 נגד ויטוריה דה גימראייש. הוא הבקיע את שעריו הראשונים בליגה ב-17 במאי באותה השנה, ורשם צמד שערים בניצחון 3–2 על אקדימיקה דה קוימברה והפך לשחקן הצעיר ביותר שהבקיע צמד שערים במועדון בליגה הבכירה. ב-30 במאי 2015, חתם ז'וטה על חוזה חדש בפאסוס לחמש שנים, עד 2020. ב-14 במרץ 2016, ז'וטה חתם על חוזה לחמש שנים עם אתלטיקו מדריד אך ב-26 באוגוסט הושאל לפורטו בהשאלה לעונה אחת. ב-1 באוקטובר הוא הבקיע שלושער בניצחון 4-0 מול נסיונל מדיירה. ב-25 ביולי 2017 עבר ז'וטה לצ'מפיונשיפ לקבוצת וולברהמפטון וונדררס בהשאלה לעונה אחת. הוא הבקיע את שערו הראשון ב-15 באוגוסט, בניצחון 3-2 על הול סיטי. ב-30 בינואר 2018, הוכרז כי ז'וטה יהיה שחקנה על בסיס קבוע של הוולבס החל מ-1 ביולי בעסקה בשווי 14 מיליון אירו. הוא הבקיע 17 שערים בעונתו הראשונה בקבוצה, ודורג במקום החמישי בליגה בעונה בה זכתה הקבוצה באליפות הצ'מפיונשיפ. ז'וטה ערך את הופעת הבכורה שלו בפרמייר ליג ב-11 באוגוסט 2018, בתיקו 2-2 מול אברטון. הוא הבקיע את שערו הראשון ב-5 בדצמבר, מול צ'לסי במשחק שהסתיים ב-1–1. ב-19 בינואר 2019, ג'וטה הבקיע שלושער בהפסד 4–3 ללסטר סיטי, השלושער השני בקריירה. בכך הפך לשחקן הפורטוגלי השני בלבד שכובש שלושער בפרמייר ליג, 11 שנים אחרי שעשה זאת כריסטיאנו רונאלדו. היה זה השלושער הראשון אי של שחקן מוולבס שעושה זאת בפרמייר ליג והראשון בליגה הבכירה מזה 42 שנה. ב-25 ביולי 2019, כבש ז'וטה בניצחון 0-2 על .Crusaders F.C בסיבוב המוקדמות השני של הליגה האירופית, שערה הראשון של וולבס במסגרת אירופית מאז 1980. במשחק נוסף בליגה האירופית, בשלב הבתים, ב-12 בדצמבר, נגד בשיקטש, עלה ז'וטה כמחליף בדקה ה-56 וכבש אחרי 72 שניות והשלים שלושער תוך שתים עשרה דקות כשהזאבים מנצחים 4–0. ב-19 בספטמבר 2020 חתם ז'וטה בליברפול לחמש שנים. ב-24 בספטמבר ערך את הופעת הבכורה במסגרת גביע הליגה בניצחונה של ליברפול 2-7 על לינקולן. ארבעה ימים לאחר מכן, ב-28 בספטמבר, ערך את הופעת הבכורה בליגה כשעלה כמחליף מול ארסנל ואף כבש את השער השלישי בניצחון 1-3. ב-28 באוקטובר כבש ז'וטה את השער ה-10000 בהיסטוריית המועדון כשכבש בניצחון ליברפול בליגת האלופות 0-2 על מיטיולן. ב-3 בנובמבר כבש שלושער בניצחון 5–0 מול אטאלנטה בליגת האלופות. בכך הפך לשחקן החמישי בתולדות המועדון שכובש שלושה שערים במשחק אחד בליגת האלופות. והפורטוגלי השלישי (אחרי כריסטיאנו רונאלדו ורוי פדרו), ולראשון מאז רובי פאולר שכובש שבעה שערים בעשר ההופעות הראשונות בקבוצה. ז'וטה החל לשחק בנבחרת עד גיל 19 של פורטוגל ב-2015. ב-2018 שיחק גם בנבחרת עד גיל 21. במרץ 2019, זומן לראשונה לסגל הנבחרת הבוגרת לקראת המשחקים במוקדמות יורו 2020 נגד אוקראינה וסרביה. כמו כן היה חלק מהסגל שזכה בליגת האומות. ב-14 בנובמבר באותה שנה הוא ערך את הופעת הבכורה שלו כשעלה כמחליף בדקה ה-84 במקומו של כריסטיאנו רונאלדו בניצחון 6-0 נגד ליטא במוקמות יורו 2020. נכלל בסגל נבחרת פורטוגל לטורניר יורו 2024. וולברהמפטון וונדררס צ'מפיונשיפ: 2017/18 ליברפול גביע הליגה האנגלית: 2021/22 גביע אנגלי: 2021/22 מגן הקהילה: 2022 נבחרת פורטוגל ליגת האומות: 2019 שחקן החודש בפרמייר ליג: ינואר 2024 מדיה וקבצים בנושא דיוגו ז'וטה בוויקישיתוף דיוגו ז'וטה, ברשת החברתית אקס (טוויטר) דיוגו ז'וטה, ברשת החברתית אינסטגרם דיוגו ז'וטה, באתר Transfermarkt דיוגו ז'וטה, באתר Soccerway דיוגו ז'וטה, באתר BDFutbol דיוגו ז'וטה, באתר WorldFootball.net דיוגו ז'וטה, באתר National Football Teams דיוגו ז'וטה, באתר FootballDatabase.eu דיוגו ז'וטה, באתר ESPN רועי ויינברג, ‏רק רשת: הכישרון הייחודי של דיוגו ז'וטה, באתר ערוץ הספורט, 5 באפריל 2022 זהו שם חיבה שלו. בפורטוגזית, Diogo Jota היא צורת הקיצור .Diogo J של שמו הפרטי, Diogo José. הקיצור דבק בו ככינוי עוד בגילאים הצעירים, כאשר הוא הקפיד שעל גב חולצתו, מעל מספר השחקן, יופיע הכיתוב ".Diogo J" Lídia Paralta Gomes, A noite foi de Jota Jota Jota. Tribuna Expresso, 1 Outubro 2016 Notícias, FCPF (ב־European Portuguese) "Diogo Jota: Atletico Madrid midfielder joins Wolves on season-long loan". BBC Sport (באנגלית בריטית). 2017-07-25. נבדק ב-2020-08-10. Permanent Deal For Jota Agreed, www.wolves.co.uk (באנגלית) Shane Ireland, Here's how much Wolves will pay to sign Diogo Jota permanently, birminghammail, ‏31 בינואר 2018 Luke Hatfield, Rui Patricio honours Carl Ikeme as Wolves reveal new kit numbers, www.expressandstar.com (באנגלית) Jota basks in the joy of Wolves’ first top-flight treble for 42 years, BT.com (באנגלית) לא רק טיאגו: ליברפול החתימה את דיוגו ז'וטה מוולבס, באתר הארץ, 19 בספטמבר 2020 Diogo Jota scores Liverpool's 10,000th goal, Liverpool FC "Jota hat-trick as Liverpool thrash Atalanta". BBC Sport (באנגלית בריטית). נבדק ב-2020-11-03. https://twitter.com/squawka/status/1323735207590113281, Twitter Seven incredible stats about Diogo Jota after his first Liverpool hat-trick, Planet Football, ‏3 בנובמבר 2020 (באנגלית אמריקאית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית) Jota wins first EA SPORTS Player of the Month award, www.premierleague.com (באנגלית)